Brit tudósok szerint az elhízott embereknek kisebb lehet az agyuk | NLCafé
Brit tudósok szerint az elhízott embereknek kisebb lehet az agyuk
A Loughbourough-i Egyetem tudósai szerint a túlsúlyos emberek hajlamosabbak a demenciára és más neurodegeneratív betegségekre.
A Loughborough-i Egyetem és a University College London kutatói először világítottak rá, hogy a 30 fölötti testtömegindexszel és magas – férfiaknál 0,9, nőknél 0,85 fölötti – derék-csípő aránnyal rendelkező emberek szürkeállománya kisebb, mint az egészséges testsúlyú embereké – írja az MTI. A szürkeállomány az agy idegsejtjeit tartalmazza, és magában foglalja az önszabályozásban, az izomszabályozásban és az érzékszervi érzékelésben érintett agyi régiókat.
A Neurology című folyóiratban megjelent tanulmány szerint az extra kilogrammok és különösen a hasi tájon felhalmozódott zsír kapcsolatba hozható az agy térfogatának csökkenésével. Hamer azonban rámutatott: egyelőre nem világos, hogy az agyi struktúrában bekövetkezett rendellenességek vezetnek-e elhízáshoz, vagy az elhízás vezet ezekhez az agyi változásokhoz.
A kutatásban több mint 9 ezer 55 éves vagy annál idősebb személy vett részt, akiknek 19 százaléka volt elhízott. Minden résztvevőnél MR-vizsgálatot végeztek, hogy felmérjék az agy teljes térfogatát és a specifikus idegi területeket.
Jó hír az ünnepek előtt: rájöttek, hogyan tömhetjük tele magunkat anélkül, hogy elhíznánk
Ezek az időskori demencia első jelei
Címkék: elhízás	túlsúly	demencia	betegség	tudomány	neurológia